רביד כחלני

רביד כחלני (נולד ב-1978) הוא זמר ומוזיקאי ישראלי.

ביוגרפיה 
כחלני נולד בשנת 1978 בבת ים להורים שעלו לארץ ישראל מתימן. אביו, שחזר בתשובה, שלח אותו ואת אחיו ללמוד תנ"ך. בגיל 5, עבר להתגורר בהתנחלות אלון מורה. בגיל 15 עזב את ביתו, ועבר להתגורר אצל דודו בחולון.

כחלני החל את דרכו כשחקן ורקדן ובגיל 18 החל ללמוד משחק בסטודיו למשחק ניסן נתיב ובלט קלאסי. בשנת 2007 הקים יחד עם אלון קמפינו את ההרכב "Desert Blues", שבמסגרתו ביצע שירים בשפות אפריקאיות שונות. באחת ההופעות של ההרכב, נכח המוזיקאי עידן רייכל, שהזמין את כחלני להשתתף במופע שלו "מנגנים בשקט 2011 - המופע האקוסטי" וצירף אותו לפרויקט של עידן רייכל כנגן כלי הקשה.

בשנת 2010 הקים כחלני את הרכב מוזיקת העולם "ימן בלוז". ב-2011 הוציא ההרכב את אלבום הבכורה שלו הנושא את שמו, בחברת התקליטים לב גרופ מדיה. באותה השנה, השתתף באלבום האוסף "הביתה, הלוך חזור" של הפרויקט של עידן רייכל, תוך שביצע חמישה שירים וכתב אחד מהם. האלבום מכר 76 אלף עותקים.

ב-2015 הוציא ההרכב ימן בלוז את אלבומו השני, Insaniya, שכלל הופעות אורח של הזמר הישראלי ציון גולן, הראפר הצרפתי דייב פוצינו  והזמרת המוסלמית מריים חסן . האלבום זכה להצלחה רבה ברחבי העולם וגרר אחריו שבחים רבים.

דיסקוגרפיה

אלבומים בשיתוף ימן בלוז

אלבומי אולפן 
 2011: Yemen Blues
 2015: Insaniya

אלבומי הופעה 
 2013: Live

קישורים חיצוניים

הערות שוליים 

אמני הפרויקט של עידן רייכל
זמרים יהודים
זמרים ישראלים
מוזיקאים יהודים
מוזיקאים ישראלים
נגני כלי הקשה ישראלים
נגנים יהודים
נגנים ישראלים
ישראלים שנולדו ב-1978